b'\n_START_ARTICLE_\nXavier Jayakumar A/L Arulanandam\n_START_SECTION_\nParti Keadilan Rakyat\n_START_PARAGRAPH_\nBeliau ialah Naib Presiden PKR. Pada Pilihan raya umum Malaysia 2018, beliau telah dilantik sebagai Pengarah Pilihan Raya Pakatan Harapan bagi negeri Selangor.\n_START_SECTION_\nMenteri Tanah, Air dan Sumber Asli\n_START_PARAGRAPH_\nBeliau telah mencadangkan agar meminda Kanun Tanah Negara yang diluluskan pada 2014 yang membenarkan pemilikan tanah kepada warga dan syarikat asing melalui Seksyen 433B dengan kelulusan kerajaan negeri.\n_START_SECTION_\nPilihan raya\n_START_PARAGRAPH_\nBeliau telah bertanding pada Pilihan raya umum Malaysia 2004 di kerusi Parlimen Ampang yang menyaksikan beliau tewas kepada calon Barisan Nasional, Rozaidah Talib._NEWLINE_Setelah tewas untuk merebut kerusi Parlimen, beliau telah bertanding pula di kerusi Dewan Negeri Selangor, Seri Andalas. Nasib telah menyebelahi beliau dan memenangi kerusi tersebut pada Pilihan raya umum Malaysia 2008. Setelah menang, beliau telah dilantik sebagai Ahli Majlis Mesyuarat Kerajaan Negeri Selangor._NEWLINE_Pada Pilihan raya umum Malaysia 2013, beliau telah berjaya mempertahankan kerusi Dewan Negeri Selangor Seri Andalas dalam pertandingan 5 penjuru.'